Košutica (Sokolac)
Košutica je naseljeno mjesto u općini Sokolac, Bosna i Hercegovina. Glasinac (Glasinačka visoravan ili Glasinačko polje) nalazi se na području općine Sokolac, na planini Romaniji. Glasinac je u historiji predstavljao raskršće važnih puteva koji su spajali doline rijeka Bosne i Drine. Visoravan se sastoji od livada i pašnjaka, karakterističnih za istočni dio države. Na Glasinačkom polju evidentirano je preko 50 prahistorijskih gradina i više od 1.200 tumula koncentriranih u grupe. U nauci je utvrđeno da grobne gomile na prostoru Bosne i Hercegovine pripadaju prahistorijskim Ilirima, zbog čega nazivaju ilirskim tumulima Na lokalitetu Luburića polje, udaljenom od Sokoca oko 6 km, smještene su dvije nekropole stećaka, međusobno udaljene oko 150 metara zračne linije. Nalaze se na listi 30 srednjovjekovnih nekropola stećaka koje su 2016. godine proglašene Svjetskom baštinom UNESCO-a. Nekropola je i nacionalni spomenik Bosne i Hercegovine. U srednjem vijeku ovi prostori pripadali su župi Mokro-Glasinac, kojoj je iz stare Olovske župe priključena Glasinačka ravan, a u slivu paljanske Miljacke, župa Pale. Ove župe bile su sastavni dio zemlje Pavlovića kao i susjedna Prača. Predstavnik Himmlerove policije u NDH, SS-brigadeführer und generalmajor der Polizei Konstantin Kammerhofer, izvijestio je 15. jula 1943. da su jedinice 7. SS divizije strijeljale muslimansko stanovništvo Košutice, oko 40 muškaraca, žena i djece okupljenih u "crkvi".